Φρειδερίκος Κάρολος του Σβάρτσμπουργκ-Ρούντολστατ

Ο Φρειδερίκος Κάρολος (γερμ.: Frederick Charles fürst von Schwarzburg-Rudolstadt, 7 Ιουνίου 1736 - 13 Απριλίου 1793) από τον Οίκο του Σβάρτσμπουργκ ήταν Γερμανός συλλέκτης φυσικής ιστορίας, και από το 1790 μέχρι το τέλος του ο κυβερνών πρίγκιπας της Σβάρτσμπουργκ-Ρούντολστατ.

 Βιογραφία 
Γεννήθηκε στο Ρούντολστατ, ως γιος του Λουδοβίκου Γκύντερ Β΄ του Σβάρτσμπουργκ-Ρούντολστατ και της συζύγου του Σοφίας Ερριέττας, κόρης του Ερρίκου ΙΓ΄ του Ρόις-Ούντεργκραϊτς (1711 - 1771). Ως παιδί ξεκίνησε τη συλλογή φυσικής ιστορίας, η οποία αργότερα πήγε στο Μουσείο Φυσικής Ιστορίας του Ρούντολστατ. Το 1757 δημιούργησε τη συλλογή της Πριγκηπικής Φυσικής Ιστορίας στο Κάστρο του Λούντβιχσμπουργκ στο Ρούντολστατ. Η συλλογή αργότερα επεκτάθηκε και τον 19ο αιώνα κατέλαβε επτά δωμάτια στο κάστρο. Ένας από τους πρώτους επόπτες τής συλλογής ήταν ο Κρίστοφ Λούντβιχ Καίμμερερ. Το 1919 η συλλογή μεταφέρθηκε στο Κάστρο Χάιντεκσμπουργκ.

Ο Φρειδερίκος Κάρολος του Σβάρτσμπουργκ-Ρούντολστατ αλληλογραφούσε μεταξύ άλλων με τον Γιόχαν Χάινριχ Μερκ και του έδωσε μερικά οστά ρινόκερου και άλλα κομμάτια από την συλλογή του για έρευνα.Ulrike Leuschner (ed.), Johann Heinrich Merck. Briefwechsel, vol. 3, Göttingen, , p. 534-536 Ο Φρειδερίκος Κάρολος επίσης αλληλογραφούσε με τον Γιόχαν Άουγκουστ Έφραΐμ Γκαίτσε (1731 - 1793), με τον ιατρό Φρήντριχ Μαρτίνι, με τον ιεραπόστολο Γιόχαν Σάμουελ Σρέτερ (1735 - 1808) και με τον Γιόχαν Ερνστ Ιμμάνουελ Βαλχ (1725 - 1778). Είχε προσωπικές και επιστημονικές σχέσεις με τους ανταποκριτές του, και κράτησε τα γραπτά τους στη βιβλιοθήκη του Υπουργικού Συμβουλίου. Μερικά από αυτά τα γραπτά αφιερώνονταν σε αυτόν: για παράδειγμα ο τρίτος τόμος του κειμένου της κογχολογίας του Μαρτίνι, που δημοσιεύτηκε το 1777, αφιερώθηκε "στην Υψηλότητά Του, τον Πρίγκιπα Φρειδερίκο Κάρολο του Σβάρτσμπουργκ-Ρούντολστατ, αφιερωμένο από τον ταπεινό υπήκοό του, τον συγγραφέα". Επίσης, η δεύτερη έκδοση του Naturalis Dispositio του Γιάκομπ Τέοντορ Κλάιν, και το Εχινόδερμα (Echinodermatum) επεξεργάστηκε και αναθεωρήθηκε από τον Nατάνηλ Γκότφρηντ Λέσκε και αφιερώνεται επίσης στον Φρειδερίκο Κάρολο. 

Το 1792 ο Φρειδερίκος Κάρολος έκτισε ένα "θέατρο στο πράσινο" στο Ρούντολστατ. Ανοίχτηκε λίγες εβδομάδες μετά το τέλος του. Ο Γιόχαν Βόλφγκανγκ φον Γκαίτε ήταν διευθυντής του από το 1793 έως το 1803. Αργότερα εξελίχθηκε για να γίνει το Θουριγγικό Κρατικό Θέατρο στο Ρούντολστατ.

 Οικογένεια 
μικρογραφία|Φρειδερίκη Σοφία Αυγούστα τού Σβάρτσμπουργκ-Ρούντολστατ, πορτρέτο του Γιόχαν Έρνστ Χάινσιους.
Νυμφεύτηκε την πρώτη του σύζυγο, τη Φρειδερίκη Σοφία Αυγούστα (1745 - 1778), κόρη του εξαδέλφου του Ιωάννη Φρειδερίκου του Σβάρτσμπουργκ-Ρούντολστατ, το 1763. Είχαν έξι παιδιά:
 Φρειδερίκη (1765 - 1767).
 Λουδοβίκος Φρειδερίκος Β ́ (1767-1807), Πρίγκιπας του Σβάρτσμπουργκ-Ρούντολστατ.
 Ερριέττα (1770-1783).
 Κάρολος Γκύντερ (1771-1825), νυμφεύτηκε τη Λουίζα Ουλρίκη, κόρη του Φρειδερίκου Ε΄ της Έσσης-Χόμπουργκ. Είχαν τέκνα:
 Καρολίνα, παντρεύτηκε τον Γεώργιο Βερνάρδο του Άνχαλτ-Ντέσαου.
 Αδόλφος του Σβάρτσμπουργκ-Ρούντολστατ.
 Γκύντερ Βίκτωρ του Σβάρτσμπουργκ.
 Καρολίνα (1774 - 1854), παντρεύτηκε τον Γκύντερ Φρειδερίκο Κάρολο Α΄ του Σβάρτσμπουργκ-Ζόντερσχαουζεν
 Λουίζα (1775 - 1808), παντρεύτηκε τον Ερνέστο Κωνσταντίνο της Έσσης-Φίλιππσταλ.

Το 1780 ο Φρειδερίκος Κάρολος νυμφεύτηκε τη δεύτερη σύζυγό του, τη Λουίζα Φριδερίκη Αυγούστα των Βέττιν (1752 - 1805), κόρη του Ιωάννη Αυγούστου της Σαξονίας-Γόθας-Αλτεμβούργου. Αυτός ο γάμος ήταν άτεκνος.

Πρόγονοι

 Αναφορές 
 Ρούντολφ Μόλερ, Φρίντριχ Καρλ φον Σβαρζμπουργκ-Ρούντολστάντ (1736-1790-1793). Ο Φρίντριχ Καρλ φον Σβαρζμπουργκ-Ρουντολστάντ (1736-1790-1793). Beiträge zur Biographie des Gründers des Naturhistorischen Museums zu Rudolstadt, σε: Rudolstädter naturhistorische Schriften 4, 1992, σ. 5-11

 Σημείωση 

Κατηγορία:Οίκος του Σβάρτσμπουργκ